**Отчет**

**за дейността на Народно Читалище „Отец Паисий-1937 г.”**

**с.Помощник общ.Гълъбово**

**2019 г.**

Народно Читалище „Отец Паисий-1937г.” е учредено през 1937 г. и обслужва населението на с.Помощник.

Основната цел на Читалището е да задоволява потребностите на населението, свързани с развитие и обогатяване на културния живот, запазване на обичаите и традициите на населеното място.

През всичките тези години Народно Читалище „Отец Паисий – 1937г.” се утвърждава като културно –образователен център в едно от малките тракийски села на община Гълъбово. То дава възможност за запазване на нематериалното и материално културно наследство, за получаване на знания и умения, за личностна и групова изява и най-вече към задоволяване потребностите на населението.

Основните цели на Читалището са:

* Развитие и обогатяване на културния живот
* Запазване на обичаите и традициите на българския народ
* Запазване на художествената самодейност
* Участие на Читалището при изготвяне на проекти

За постигане на тези цели Читалището реализира разнообразни инициативи,като организиране на празненства, честване на бележити дати и празници,залегнали в програмата на Читалището за 2019 г.: Бабин ден ,Трифон Зарезан , 3 март , Празника на жената ,Ден на самодееца , Първа пролет , Лазаруване , Великден, Ден на детето, Ден на възрастните хора, Събора на селото, Коледа и Нова година.

Библиотеката при Народно Читалище „Отец Паисий-1937 г.” разполага 6837 тома литература.

Броят на регистрираните читатели е 29 бр. , а броят на посещенията е 85 и са раздадени 275 бр.библиотечни материали.

За всички бележити дати и годишнини библиотеката организира кътове с литература и нагледни материали.

През 2019 г. няма ново закупена литература.Направен бе абонамент на един брой периодични издания.

Към Читалището през 2019 г. работи Инструментална фолклорна група”Росна китка”от двама възрастни хора –самодейци и танцов състав ” Зора”, който се състои от пет деца.Тези групи принадлежат към етническата група на ромите. Работим за привличане на млади хора към групата.Привличането и приобщаването на тези етнически групи към българската общност е с цел продължаване приемствеността между поколенията в съхраняване на образците в българския фолклор от Тракийската област.

Работата с младите хора от малцинските групи ще даде възможност за интегрирането в обществото в изучаване, опазване и популяризиране на българския фолклор.По този начин ще ги приобщим и ще запазим приемствеността между поколенията и в бъдеще в укрепване на позитивната им ценностна система.

Обръщаме специално внимание на младите хора, защото те са продължители на традициите и лесно могат да бъдат въведени в тази област , тъй като имат забележителен талант и артистични способности.

Инструментална група „Росна китка” и танцов състав „Зора” притежават дълъг списък с участия в общински, регионални , национални и международни прегледи на Народното творчество, за което са получили многобройни отличия и награди:

* 14.04. 2019 г.-----IX фоклорен фестивал”С песните на Кичка Савова” с.Сладун ,общ.Свиленград
* 04.10.2019 г. ---- XV Фоклорен фестивал „Златна есен” гр.Симеоновград
* 20 .10.2019 г. - XI Фоклорен фестивал “Песни край Марица” с.Доситеево

През 2019 г. читалището участва в семинари по библиотечно дело, провеждани в гр.Гълъбово.

В заключение Читалищното Настоятелство изказва своите благодарности за проявеното разбиране и съдействие при осъществяване на своите цели и задачи на Община Гълъбово, Общински съвет гр.Гълъбово и Дом на културата гр.Гълъбово.

Изготвил: **Данка Щърбева**

Списък

На Настоятелство при НЧ”Отец Паисий-1937г.”

1.Виолета Златева Янева - Председател

2.Бенка Делчева Тонева – член

3.Радка Георгиева Желева - член

4.Данка Димитрова Щърбева – читалищен секретар

 Проверителна комисия

1.Колка Петрова Събева

 2.Минка Асенова Станкова

3.Янка Христова Тодорова